Wafuud uu Hoggaaminayo Ra’iisul Wasaaraha oo ku Wajahan Kismaayo | Radio Dalsan FM 91.5 MHz | Warar Sugan | Somalia News\nHome Warar Wafuud uu Hoggaaminayo Ra’iisul Wasaaraha oo ku Wajahan Kismaayo\nWafuud uu Hoggaaminayo Ra’iisul Wasaaraha oo ku Wajahan Kismaayo\nMagaalada Kismaayo ee Xarunta KMG,ka ah ee Maamulka Jubbland ayaa Maanta ku wajahan Wufuud kala duwan oo ka qeybgalaya kulanka golaha Wasiirada dowladda Federaalka Soomaaliya oo markii ugu horeysay ka dhacaya Magaalada Kismaayo.\nRa’iisul Wasaaraha Soomaaliya Xasan Cali kheyre iyo qaar ka mid ah Golaha Wasiirada ayaa u duulaya maanta Kismaayo,halka ahanka kale uu isna wafdi kale hoggaamin doono ra’iisul Wasaare ku xigeenka dalka Abuukaate Mahdi Maxamed Guuleed.\nDiyaar garow ballaaran oo lagu soo dhoweynayo Ra’iisul Wasaaraha iyo wafdigiisa ayaa ka socota magaalada Kismaayo, iyadoo ammaanka si aad ah loo adkeeyay.\nShirka Golaha wasiirada ayaa todobaadkaan ka duwan sidii hore,waxana taariikhda inta la xasuusto meel ka baxsan ku shiray Golihii wasiirada ra’iisul Wasaare Cali Maxamed Geedi kuwaas oo ku kulmay Magaalooyinka Jowhar iyo Baydhabo.\nPrevious articleDhageyso:-Howgallo ka socda Garoowe iyo Amaro lagu soo rogay Shacabka\nNext articleDEG DEG:- Maamulka G/Banaadir oo ka laabtay amarkii uu ka soo saaray Beerta Nabada


Waxa aanu rajaynaynaa in dhawaan dalka Ingiriisku qabanqaabin doono shirwayne u gaar ah Somaliland oo lagaga hadli doona Maalgashiga iyo arimaha dhaqaalaha dalka oo sanadkan horaantiisa lagu wado inuu qabsoomo si loo horumariyo dhaqaalaha iyo khayraadka dalka | Somaliland Hargeisa City\nWaxa aanu rajaynaynaa in dhawaan dalka Ingiriisku qabanqaabin doono shirwayne u gaar ah Somaliland oo lagaga hadli doona Maalgashiga iyo arimaha dhaqaalaha dalka oo sanadkan horaantiisa lagu wado inuu qabsoomo si loo horumariyo dhaqaalaha iyo khayraadka dalka\n9 January, 2013 — somaliland1991\nWaxa Horaanta 2013-Ka Ingiriisku Qabanqaabinayaa Shirwayne U Gaar Ah S/Land Oo Lagaga Hadli Doono Maalgashiga Iyo Dhaqaalaha Dalka” Dr. Maxamed C/Laahi Cumar\nHargeysa, January 9, 2013 (Haatuf) – Wasiirka Arrimaha Debadda Somaliland Dr. Maxamed C/laahi Cumar ayaa ka waramay nuxurka socdaalkiisii dalka Britain uu ku tagay, kaas oo sheegay inuu halkaas kula kulmay Saraakiil sarsare oo ka tirsan dawladdaas oo uu ka mid yahay Wasiirka Afrika u qaabilsan dalka Ingiriiska oo ah Masuul cusub oo magaciisa la yidhaahdo Mr. Mark Simmonds, kaas oo uu tilmaamay inay ka wada hadleen arimo ku taxaluqa xidhiidhka labada dal iyo sidii loo xoojin lahaa. Dr. Maxamed C/laahi waxa uu sidaas ku sheegay mar uu xalay Haatuf Waraysi khaas ah ku siiyey khadka telefoonka isaga oo ku sugan Magaaladda Adis-ababa ee xarunta dalka Ethiopia oo uu hada ku joogo booqasho shaqo, ayuu ku shaaciyey in horaanta sanadkan 2013-ka dalka Britain uu marti-galin doono shirwayne Somaliland u gaar ah oo lagaga\nhadlayo Maalgashiga iyo dhaqaalaha dalka sidii loo horumarin lahaa, kaas oo xusay inay shirkaas hindisihiisa lahayd xukuumadda London. Wasiirka Khaarajigu waxa kale oo uu sheegay inay dhawaan dib u furmi doonaan wada-hadaladii Somaliland iyo Somalia u dhaxeeyey, kuwaas oo uu tibaaxay inaan wali si dhab ah la iskula meel-dhigin wakhtigan iyo halka ay rasmi ahaan ka furmaan wada-hadaladaasi, kaas oo sidoo kale shaaca ka qaaday inaanu waxba iska badelin mawqifkii xukuumadda Somaliland ka qabtey in wada-hadaladaas lagu soo doro xubno dhalasho\nWasiirka arrimaha Dibedda Somaliland, Maxamed Cabdilaahi Cumar, oo jooga shirkii Istanabul, 2012\nahaan ka soo jeeda dalka, isla markaana si cad uga badheedhay inay carqalad ku noqonkarto hadii Wasiirka Amuuraha dibada ee Somalia Foosiya Yuusuf Xaaji Aadan oo dhalasho ahaan ka soo jeeda Magaalada Hargeysa lagu soo daro xubnaha maamulka Muqdisho uga qaybgali doona wada-hadalada labada dhinac ee la filayo inay dhawaan qabsoomaan. Waxaanu ugu baaqay Madaxwaynaha Somalia Xasan Sheekh Maxamuud inuu u hogaansamo heshiiskii ay xukuumaddii Sheekh Shariif la gashay Somaliland, si buu yidhi ay wada-hadaladaasi wakhtigii loogu talo galay ay ugu qasoomaan. Ugu horayna isaga oo ka hadlaya socdaalkiisa Ingiriiska,waxa uu yidhi “Intii aan joogay dalka Ingiriiska waxa noo suurta gashay inaanu wada-hadalo la yeelano dawladda Britain oo xidhiidh iyo wada-shaqayn muglihi ka dhaxayso Somaliland, waxaanan la kulmay Wasiirka dalkaas u qaabilsan Afrika oo ah Wasiir ku cusub xilkan waxaananu iswaydaarsanay afkaar iyo aaraar ku saabsan labada wadan gaar ahaan dhinaca Nabadgalyada, Siyaasada iyo xaga Dhaqaalaha”. Wasiirku mar uu ka hadleyey shir hindisihiisa ay iska lahayd dawladda Britain oo dhawaan Somaliland ka qaybgali doonto, waxa uu hadalkiisa ku bilaabay “Waxa aanu rajaynaynaa in dhawaan dalka Ingiriisku qabanqaabin doono shirwayne u gaar ah Somaliland oo lagaga hadli doona Maalgashiga iyo arimaha dhaqaalaha dalka oo sanadkan horaantiisa lagu wado inuu qabsoomo si loo horumariyo dhaqaalaha iyo khayraadka dalka, kaas oo aanu dawladda Ingiriiska ka codsanay hindise ay iyadu markii hore soo jeedisay inay inaga caawiso in deeqbixiyayaasha iyo maalgashadayaasha caalamiga ah iyo shirkadaha daneeya arimahaas inay shirwayn oo iyadu qabanqabisay ay noo qabato, taas oo ah arin u gaar ah horumarinta iyo kobcinta dhaqaalaha dalka, waxaana la filayaa in bilaha ugu horeeya ee sanadkan 2013-ka uu shirkaasi furmo Insha Allaah. Waxa kale oo aanu uga mahadnaqnay dawladda Ingiriisku taageerada ay sida tooska ah u siiso Somaliland oo taariikhda markii ugu horaysay hirgalay sanadkii 2012-ka ee dhamaaday oo lacag dhan ilaa 52 Malyan oo Doollar oo ay Somaliland ku caawiyeen Britain iyo Denmark, markaa arintaas aad ayaanu ugaga mahad celinay oo waxaananu jecel nahay inay halkaas ka sii socoto xidhiidhka ka dhaxeeya dalalkaas iyo Somaliland”. Dr. Maxamed C/laahi mar wax laga waydiiyey waxa ka jira inuu dalka Ingiriiska kula kulmay Wasiirka Arrimaha Dibadda Somalia Marwo Foosiya Xaaji Aadan Qabile, ayaa waxba kama jiraan ku tilmaamay, isaga oo arimahaas ka hadlayana, waxa uu yidhi “Arintaasi waa mid aanay waxba ka jirin, ma jirto meel aanu ku shirnay ama aanu ku kulanay Masuuliyiin ka socota Somalila haday Wasiirka Khaarajiga tahay iyo haday cid kale tahayba, markaa safarkaygu markii hore shirkaas aan kuu sheegay ee Ingiriisku qabanayo ayuu ahaa markii danbena waxa aanu ka shaqaynay hawlihii dalka ee naga horyimid, markaa haba-yaraatee ma jirto meel aanu kulano kula yeelanay madaxda Muqdisho”.\nMar uu ka hadlayey halka ay marayaan wada-hadaladii Somaliland iyo Somalia waxa uu yidhi “Dawladda Ingiriisku waxay cadaysay inay taageersan tahay oo ay halkii ka taagan tahay taageeradii shirkii Somaliland iyo Somalia ee hore London uga furmay, waxaanay diyaar u tahay shirkaas fududayntiisa iyo arimihiisa, waxaana mawqifkaas ku wehelinaya Ingiriiska dhawr dal oo reer galbeed ah oo kale, laakiin wali ma jiro wakhti mucayin ah oo la isku raacay oo uu shirka Somaliland iyo Somalia dib u furmi doono, sidoo kalena ma jirto goob la isku raacay oo uu shirkaasi ka qabsoomi doono, isla markaana waa arimaha imika la filayo inaanu dawladda Ingiriiska kala hadalno Insha Allaah”. Mar Wasiir Maxamed C/laahi wax laga waydiiyey inay wax iska bedeleen mawqifkii hore ee xukuumadda Somaliland ka qaadatey markii wada-hadalada ay la yeelanaysay Somalia uu Madaxwaynihii hore ee dalkaas Sheekh Shariif ku soo daray xubno Somaliland ka soo jeeda, waxa uu sheegay inaanay waxba iska badelin mawqifkaas hore, waxanu yidhi “Mawqifkii Somaliland ee ku wajahnaa qabashada shirka Somalia\naanu la yeelanayna iyo xubnaha ka soo qaybgalayaba ee aanu hore ugula heshiinay dawladda Soomaaliya waxba iskamay bedelin”. Dr. Maxamed C/laahi mar la waydiiyey go’aanka ay ka qaadanayaan Wasiirka Arrimaha Debadda Somalia Foosiya Xaaji Aadan oo ah haweenay dhalasho ahaan ka soo jeeda caasimada dalka ee Hargeysa hadii ay wajiga labaad ee shirkaas inay ogol yihiin inay ka soo qaybgasho iyo inkale, waxa uu yidhi “Waxaan filayaa arintaas Wasiirka Khaarajiga ee Somalia waxay ka hor imanaysaa heshiiskii hore ee Somalia iyo Somaliland ay gaadheen oo la isla meeldhigay inaan shaqsi dalkan dhalasho ahaan ka soo horjeeda lagu carqaladayn wada-hadalada labada dhinac, markaa waxaanu madaxda dawladaasna ugu baaqaynaa inay carqalada ka ilaaliyaan oo ay u hogaansanaadaan wixii ay labada dhinac\nhore ugu heshiiyeeen”. Wasiirka Khaarajiga Dr. Maxamed C/laahi Cumar mar wax laga waydiiyey ujeedada socdaalkiisa uu wakhtigan u jooga dalka Ethiopia oo uu ku sugan yahay, waxa uu yidhi “Ujeedada safarkaygan aan hada Adis-ababa ku joogaa waxa weeyi inaan kulano la yeesho masuuliyada dalkan Ethiopia aan kulamo la yeesho, sidoo kale waxa aan mudadaas kulamo la yeelan doonaa Diblomasiyiin iskugu jira kuwa jaarka ah iyo kuwo kale oo fadhigooda yahay Adis-ababa, waxaanan kula hadli doonaa xidhiidhka ay Somaliland la leedahay dalalkooda marka ay intaasi ii dhamaatana waxa aan ku soo guryo noqon doonaa dalka Insha Allaah”.\n« Rabshado ka dhacay magaalada Saylac oo laga soo sheegayo dhaawac iyo dhimasho\nQaar ka mida wariyeyaasha ka hawl gala qaybta Englishta ee Aljazeera Field Correspondents Aljazeera »


gabdhaha kubadda cagta Afghanstan\nDadka shaqada laga joojiyay ayaa waxaa ka mid ah guddoomiyaha xiriirka kubadda cagta, ku xigeenkiisa, xoghayaha guud ee xiriirka, madaxii goolhayayaasha qaranka iyo isku-duwaha ciyaaraha gobollada.\nGo,aankan kasoo baxay xeer ilaaliyaha guud ayaa imanaya laba maalin kaddib marki uu madaxweynaha Afghanstan Ashraf Ghani uu amray, in baaritaan lagu sameeyo warbixintan fadeexada ku ah kubadda cagta dalkaasi oo markeedii hore uu soo daabacay wargeyska kasoo baxa dalka Ingiriiska ee The Guardian.\nGhani wuxuu warbixintan ku tilmaamay mid ka nixisay dhamaan dadka reer Afghanstan.\nWarbixintan ayaa sheegeysa in falalka anshax xumada ah ee lagula kacay gabdhaha xulka kubadda cagta Afghanstan, ay ka dhaceen gudaha dalka Afghanstan gaar ahaan xarunta xiriirka kubadda cagta, iyo xarun ay ciyaartooyda gabdhaha tababarro ku qaadanayeen oo ku taalla dalka Urdun bishii Febraayo ee sannadkaan.\nXoghayaha guud ee Xiriirka Kubadda Cagta Sayed Alireza Aqazada, ayaa si xoog leh u beeniyay eedeymaha loo soo jeediyay xiriirka kubadda cagta Afganstan.


27 March, 2018 in Wararka by BANA Mogdishu Office\nLaba Xidigle Cali Aadan oo dhankiisa arrinatan si kooban uga hadlay ayaa yiri "Arrimahaasi waa arrimo ciidan, waa arrimo Boolis, Afhayeenka Booliska waa joogaa, wax aan ka hadlo magaranayo, cidii dharka soo qaaday iyo cidii saxiixday xafiisyada Booliska ayay yaalaan.” Ayuu yiri.\nTaliyaha Ciidanka Booliska Soomaaliya Bashiir Cabdi Maxamed ayaa yiri "Wax warbixin ah ma jiraan, waala baarayaa, guddi ayaa maqan saraakiil ayaa la diray, waala baarayaa, baaritaanka wixii ka soo baxa ayaan ku camal faleynaa.\nCiidanka Danab oo ka qabsaday degaano cusub Al-Shabaab\nFaah faahin:-Al-Shabaab oo weerar ka geystay Gobolka Waqooyi Bari


Waxaan akhriyay jawaabtii weriye Catoosh oo aan layaabay habkay u qorayd erayo iyo xikmadba.Waxaan ka xumahay sida ay saaxiibkeen Catoosh uga xumaatay.\nWaxaan ku raacsanahay ninka yiri BBC-du ha caddayso mawqifkeeda ku wajahan qoraalka Catoosh. Waxaanse doonayaa inaan halkan ka caddeeyo in Soomaalidda maantu aanay ahayn tii 45 sano ka hor markaas oo la,aasaasay Laanta Afsoomaaliga. Waxaan filayaa in BBC-da laf ahaanteedu ay sidaas u fahansantahay taas oo, aan u malaynayo inay, keentay war saxaafaddeedka lala beegsaday Soomaalidda Qurbaha oo ay BBC-du wadnaha farta kaga hayso in suuqxumo wayni dhankooda ka hayso.\nHoos udhaca xiisaha BBC-da loo hayaa waa mid dalka gudihiisa laga dareemi karo taas oo, aan umalaynayo inay, keentay barnaamijka mawjadda FM ka ee dhawaantan la bilaabay.\nHaddii aad arki jirtay dad badan oo ku xoonsan makhaayadaha galabtii oo aad moodo inay Xajarul-aswadka Maka barakaysanayaan waxaad iminka dareemi kartaa in la helay baddiil faro badan oo maqal, akhris iyo muuqaalba leh. Waxaabad mooddaa in iminka Kanaalka Al-Jazeera uu #1 yahay.\nIsku soo wadda duuboo BBC dhagaysigeedu wuxuu xiiso lahaa markii Soomaalidda la burburinayay, SOOMAALIDDIINA WAA BURBURTAY.\nHaddaan usoo laabto dhaliisha loosoo jeedinayo BBC-du maaha mid hadda bilaabantahay waxaase marag-madoonto ah in sanaddihii u danbeeyay si weyn oo aan horay loo arag loo dhaliilsanaa iyaddoo lagu xamanayo miisaan la,aan dhinacyo badanleh.\nWay jiraan dad ujeeddo qaloocan leh oo haddii wararka maalintaasi raali galin waayaan afkoodda furta waxay doonaana ku hadla laakiin waxaan maqli jiray (Carab shuuf ku waashay waxbuu qoonsaday) taasoo aan uga jeeddo haddii BBC-du ay "maskaxda Soomaalidda quudin jirtay" maxaa isbaddalay oo "Quudiyihii" iyo " La-quudiyihii" soo kala dhexgalay??\nWaxaan marlabaad codsanayaa in BBC-du ay caddayso mawqifkeeda ku wajahan qoraalka Catoosh.\nWQ. ibnu | ibnunets@netscape.net


Muxuu Farmaajo ka yiri dib u doorashada MACRON? - Caasimada Online\nHome Warar Muxuu Farmaajo ka yiri dib u doorashada MACRON?\nMuxuu Farmaajo ka yiri dib u doorashada MACRON?\nMuqdisho (Caasimada Onlin) – Madaxweynaha muddo xileedkiisu dhammaaday Mudane Maxamed Cabdullahi Maxamed (Farmaajo) oo war kasoo saray doorashadii ka dhacday dalka Faransiiska ayaa hambalyo u diray madaxweyanaha dalkaas ee dib loo doortay Emmanuel Macron.\nFarmaajo oo qoraal kooban soo dhigay bartiisa Twitterka ayaa sheegay in dowladda iyo shacabka Soomaaliyeed ay ku faraxsan yihiin doorashada ka dhacday Faransiiska iyo guusha uu ka gaaray Emmanuel Macron.\nSidoo kale Farmaajo ayaa xusay in Soomaaliya ay la shaqeyn doonto madaxweynaha dib loo doortay ee Faransiiska, isagoo guul u rajeeyey.\n”Dowladda iyo shacabka Soomaaliyeed waa ay ku faraxsan yihiin in madaxweyne\nEmmanuelMacron dib loo doorto waxaayna u rajaynayaan guul,” ayuu qoraalkiisa ku yiri Farmaajo.\nQoraalka madaxweynaha ee loogu hambalyeeyey Macron ayaa sidoo kale lagu sheegay in wadamada Faransiìska iyo Soomaaliya uu ka dhexeeyo xiriir wanaagsan iyo sidoo kale iskaashi soo jireen ah.\n“Faransiiska iyo Soomaaliya waxaa ka dhaxeeya iskaashi soo jireen ah” ayuu sii raaciyey madaxweynaha muddo xileedkiisu dhamaaday Maxamed Cabdullaahi Farmaajo.\nDoorashada Faransiiska oo shalay loo dareeray wareega labaad ayaa waxaa markale guul ka soo hooyey Emmanuel Macron, kadib markii uu ka adkaaday haweeneyda xisbiga midigta fog ee Marine Le Pen.\nMacron oo jeediyay khudbadiisa guusha, kadib markii Le Pen ay qiratay in laga adkaaday ayaa ammaanay shacabka dalkiisa, isagoona bogaadiyay shanta sano ee dheeriga ah ee loo doortay inuu sii hoggaamiyo dalka Faransiiska.


HELLO, WASAARADA WAXBARASHADA MANHAJKA WARAB AYAA KU JIRA… | Toggaherer's Blog\n« INDEPENDENCE DAY 18 TH MAY FASHION DAY OR A CHANCE TO REFLECT ABOUT WHOM WE ARE AND WHO WANT TO BE\nTHE POLITIC MUST NOT HAVE CORRUPT INTEREST!! »\nHELLO, WASAARADA WAXBARASHADA MANHAJKA WARAB AYAA KU JIRA…\nWali waxa aan wadaa qormooyin dhawr ah oo aan rabo ku saxo wasaarada waxbarashada Somaliland, aniga oo tilmaamaya meel kale oo aanan maalintii hore taabanin.\nMarkii aanu ku jirnay fasalka koowaad ee dugsiga sare sanadihii 2001-2002, waxa naloo dhigay cashar ku saabsanaa boqortooyo ay lahaayeen Israaiiliyiintu, intii ka horeysay taariikhda miilaadiga ah, boqortooyadaas oo xarunteeda lagu sheegay Falastiin.\nBuugga laga tixraaco taariikhdani, waxa uu sheegayaa in Yuhuudu ay ka tafiirantay Abraham, oo uu ula jeedo Nabi Ibraahim calayhi salaam, laakiin buuggu Nabi Ibraahim kuma sheegayo Nabi, ee waxa uu ku sheegayaa muwaadin u dhashay tuulo yaqaanay “Ur”. Taasina waa mid milgaha ka arradan.\nBuuggu waxa uu odhanayaa “Yuhuudu waxay ku noolayd Masar, oo ay addoon ahaan ugu shaqayn jirtay Faraacinada, laakiin sanadkii 1286 BC, ayuu hogaamiye yuhuudeed oo wayn lana odhan jiray Moses, uu Yuhuuda dib u dajiyay Falastiin”.Hogaamiyaha uu buugu sheegayaa waa Nabi Muuse, laakiin buugu Muuse kuma sheegayo Nabi, taasina waa nasiib darro in wax laga soo xigto buug noocan oo kale u hadlaya.\nWaxa intaas sii dheer waxa uu buugu odhanayaa “Boqortooyada Israaiil waxa qabsaday boqor la odhan jiray David”. David-ka uu buugu sheegayaa waa Nabi Daa’uud, taasina waa gaf in Nabi Daa’uud uu buugu ku sheego boqor, oo uu u quudhi waayo darajadii uu Alle siiyay.\nBuuggu waxa uu intaas raacinayaa in David uu boqornimadii ka dhaxlay boqor kale oo la odhan jiray “Solomon”. Boqorkan uu buuggu ku sheegayo Solomon, waa Nabi Saleebaan oo u Ilaahay siiyay awood aanu siisin cis isaga ka dambaysa. Waana deelqaaf in buug aan nabiyadeenii suubanaa siinahayn darajadooda wax laga soo xigtaa.\nInta ay wasaaradu kolba buug soo xiganayso waxa haboonayd in ay wasaarada qudheedu qorto manhaj quman kuna salaysan diinta Islaamka.\nRabanaa laa tu’aakhidnaa in nasiinaa aw akhda’naa\nLa soco qormooyin kale\nSiciid Maxamuud Gahayr ‘Hargeysaawi”\nThis entry was posted on May 10, 2009 at 12:05 pm and is filed under 1.\tYou can follow any responses to this entry through the RSS 2.0 feed. You can leave a response, or trackback from your own site.


Dilaaga Caruurta – Hutchinson Gifford Progeria – Kaasho Maanka\nQalad ku yimaada hal hidda-side, LMNA, ayaa horseeda isbadal aanan caadi ahayn oo ku yimaada barootiinka lamin A, kaas oo waxyeeleeya dahaarka bu’da unugga kolkaasna sababa in unuggu si deg deg ah u dhinto asaga oo aanan qaangaarin. Intaas oo kali ah kuma eka e, cilladani waxa ay si tartiib ah oo xanuun badan u dishaa ilmaha ayada oo ku keenaysa gabow deg deg ah oo xawaare sare ku socda. Cilladani waxaa markii u horeysay ogaaday Jonathan Hutchinson, sanadkii 1886, asaga ayaana loogu magac daray.\nGoorta uu ilmuhu gaaro da’da 8aad, waxa uu la daalaa dhacaa dhammaan cudurada lafa xanuunka, wadna xanuunka, ilkaha iyo timaha oo ka daata iyo dhammaan dhibaatooyinka la xiriira gabowga. Ilmaha ku dhasha cilladani ma dhaafo da’da qaangaarka (baaluqa). Cilladani waa mid loo dhinto 100% oo aanan laga kicin, wax daawo ahna loo hayn.\nCillad noocani oo kale ah ee u gaarka ah dhallaanka waa mid laba hab uun loo macnayn karo oo kala; kow, in uu Allaah si ku talagal ah ugu diyaariyay caruurta qaarkood in ay xanuunkaan maraan oo ay da’ hore ku dhintaan ayaga oo imaanshahooda dunida aysan wax macna ah lahayn, sidaas daraadeedna xanuunkan iyo hoogaan yahay qorshe Alle. Labo, in Allaah uusan wax shaqo iyo shuqul ah ku lahayn arintan iyo waxa ka dhacaya hidda-sideyaasha dhexdooda sida uusan shuqul iyo shaqo toona ugu lahayn in biyuhu u dareeraan dhanka godan ee dhulka. Mida dambe ayaa ah middii ay qabeen falaasifo badan sida Ibnu Siinaa, Ibnu Rushdi iyo Faaraabi kolkii ay lahaayeen; “Allaah garan maayo molikiyuullada”\nQORMO LA XIRIIRTA: Cuf-isjiidadka iyo Carshiga!\nSawirka sare waa ilmo la il-daran xanuunka Hutchinson. Inkastoo uu u muuqdo waayeel, haddana waa ilmo ku jira da’da 10 jirka.\nIlaahay markuu go’aansaday inuu dhulka abuuro iyo waxa ku noolaan doona wuxuu qoray waxaksta oo ku dhici lahaa ama ay ku kici lahaayeen iyo meeshay ku danbayn lahaayeen abuurtiisaasi, ujeedka hadalkani waxa weeye ilaahay wuxuu go’aan kasii gaadhey waxkasta oo dhici lahaa ama ay tahay inay dhacaan mustaqbalka oo aanay ogeyn cid aan isaga ahayni. Diinta islaamku waxay inoo sheegeysaa inay waajib ku...\nW/Q: Gallad Gurxan 21st September 2019\nFahan xumada culimada Islaamka


Dibad-bax ka Dhan ah Farmaajo Oo Caawa ka Socda Qeybo ka Mid ah Muqdisho. – Heemaal News Network\nDibad-bax ka Dhan ah Farmaajo Oo Caawa ka Socda Qeybo ka Mid ah Muqdisho.\nAagga Mirinaayada ee degmada Cabdicasiis waxaa hadda ka billowday banaanbaxyo looga soo hor jeedo madaxweynaha waqtigu ka dhamaaday Maxamed Cabdullahi Farmaajo, waxayna dadka dhigaya ku qeylinayaan erayo ay ku cabirayaan shacuurtooda.\nXisbiga Kulmiye Oo ka Hadlay Murashaxiin Xisbiyada Mucaaradka Laga Xidhay.\nBeeralayda Lughaya Oo Suuqyada Hargaysa kusoo Bandhigay Khudradii Ugu Jabnayd.\nJir-dil Iyo Afduub loo Geystay Gabar Uu Dhalay Safiirka Afghanistan U Fadhiya Pakistan.(Sawiro)\nQatar Oo Beenisay Hadal kasoo Yeeray Safiirkii Hore Ee Maraykanka Somaliya U Joogay.\nMadaxweyne Deni Oo Amar Duldhigay Heyadaha ka Hawlgala Maamulka Puntland (Akhriso)\nHeemaall June 22, 2021\nTalibaan Oo Sheegatay Weerar Lagu Qaaday Guriga Wasiirka Gaashandhiga Afghanistan.


Marcos Xiorro, oo ah addoonsiga kaas oo qorsheynaya inuu kacdoon ka sameeyo Puerto Rico - Afrikhepri Fondation\nSabti, Sebtember 18, 2021\nMarcos Xiorro, oo addoon ah oo 1821 qorsheynaya kacdoonka Puerto Rico\nMarcos Xiorro wuxuu ahaa addoon, kaasoo 1821 qorsheynayay kacdoon addoon oo ka dhan ah milkiilayaasha beeraha sonkorta iyo dowladdii Isbaanishka ee Puerto Rico. Xitaa qorshuhu si sax ah ugama shaqeyn sidii ay ahayd, wuxuu saameyn weyn ku yeeshay addoommada waana qayb ka mid ah taariikhda Puerto Rican. Ma garanayno si sax ah halka uu Marcos ku dhashay, iyo gobol kasta oo Afrikaan ah oo laga qabtay, waxa kaliya ee aan ognahay ayaa ah in Isbaanishku ka soo qaaday Afrika una adeegay Vicente Andio gaar ah, mulkiilaha beerta sonkorta.\nPuerto Rico, mucaaradka ugu horreeya ee sidan oo kale ah ayaa ka dhacay 1527, markii darsin shaqaale ah ay dagaal kula dagaalameen gumeysiga Isbaanishka. Daacadnimadu way ku fashilantay, addoommaduna waxay u suurtagashay inay ka baxsadaan buuraha si ay u sameeyaan bulshooyinka hoygooda oo ay la wadaagaan Taino (dadka ku dhashay jasiiradda). Ka dib kacaankii Haitian, Faransiiska oo la garaacay ayaa u qaxay Jamhuuriyadda Dominican kadibna waxay u tageen Puerto Rico, halkaas oo ay degeen oo ay go'aansadeen in ay jasiiradda ka sameeyaan, mid ka mid ah suuqyada ugu badan ee sonkorta. Marka loo eego 1873, addoonsiga ayaa laga afduubay Puerto Rico, oo badi hantida mulkiilayaasha ah ee ay mulkiilayaashu ka dhex adeegsadeen waxay ahayd iyadoo la adeegsanaayo addoomo. Oo waxaa ka dhex kacay sino, iyo caasiyiin, iyo kuwa aan naxariista lahayn, iyo kuwa la silciyey sidii idinkoo ah isku afgembin. Intaa ka sokow, ka dib guushii kacaanka Haitian (1791 - 1804), xanta ayaa ku faafay Kariibiyaanka in Haitians ay qorsheeyeen inay weeraraan dhammaan gumeysiyada Isbaanishka. Hadalladaasi waxay ka baqayaan milkiilayaasha beeraha sidii ay hore uga baxsadeen Haiti.\nBishii Luulyo 1821, Xiorro waxa uu rabay inuu ka faa'iidaysto xaaladdiisa si uu u qorsheeyo fallaagada ay la socdaan dhawr addoon oo ka soo jeeda beero kala duwan. Isaga, saaxiibadiisa Mario iyo Narciso waxay isku diyaarinayeen in ay hoggaamiyaan gumaadka addoonta ee Bayamon iyo Toa Baja. Qorshaha ayaa ahaa in la qaato bamamoon, kadibna ay gubaan magaalada oo dhan, oo ay dilaan kuwa aan madow ahayn. Kadib, waxay ujeedadoodu ahayd inay la midoobaan addoommadii magaalooyinka kale sida Rio Pedras, Guaynabo iyo Palo Seco, dhammaan hubeeysan oo diyaar u ah, ka dib guulahoodii, waxay ku soo duulayeen caasimadda San Juan waxayna ku dhawaaqeen Xiorro, boqorka Porto Rico. Nasiib daro Xiorro, milkiilaha beeraha qaarkood oo magaciisu yahay Miguel Figueres waxa uu lahaa hoy adag, "addoon" daacad ah oo la yiraahdo Ambroso kaas oo u sheegay inuu qorsheynayo qorshaha Xiorro iyo saaxiibadiisa. Kalluumaysatadu waxay leeyihiin abaalmarin, addoon kasta oo ka soo horjeeda rabshad kasta, waxaa lagu abaalmariyey xorriyadda iyo wadarta 500 pesos. Figueres ayaa markaa wargeliyay duqa magaalada Bayamon oo u direy ciidamada 500. Hogaamiyeyaasha Xiorro iyo saaxiibadiisa ayaa la qabtay isla markiiba iyaga oo aan rajeyneynin. Guud ahaan 61 addoonsi ayaa lagu xiray Bayamon iyo San Juan.\n15 August August 1821, Xiorro iyo saaxiibbadiis ayaa la isku dayay, qaar baa la toogtay, qaar kalena waxaa laga soo tarxiilay jasiiradda iyo dad kale oo la xidhay. Xiorro ayaa si gaar ah loo isku dayay, waxaana qandaraaskiisa aan la ogeyn.\nKa dib markii kacdoonka, waxaa jiray kacdoono kale, addoommadii kale xitaa waxay ka qaybgaleen El Grito de Lares, kacdoonkii madax-bannaanida Puerto Rico ee ka dhanka ah Isbaanishka.\n2007, filim la yiraahdo El Cimmaron ayaa soo baxay (sawir muuqaal ah) oo uu la leeyahay actor Pedro Telemaco oo door ka qaatay doorka Marcos Xiorro.\nMadow iyo miyir\nSheekada bahdilka ah ee Sarah Baartman\nCelia A, addoonkii aan lahayn xuquuq bini-aadam iyo mid sharciyeed inuu yiraahdo maya\nWajiga qarsoon ee shaqada Booba - Documentary (2020)\nWaddan si caqli leh u ilaaliya - Documentary (2020)\nGooryaanka Dahabka ah ee Pythagoras - Antoine Fabre-d'Olivet (PDF)


Puntland: Ciqli baa la rabaa\nMaamul gobolleedka puntland waxuu ku dhismay nidaam hufan, rabitaanka bushada deegaanka, waafaqsan waxyaalihii lagu heshiiyay shirkii wada tashaga aha 10-12/03/`98 Garoowe. Shirkaas wada tashiga ahaa waxaa ka soo qeybgalay wakiilo ka kala socday gobollada Bari, Galgaduud, Mudug, Nugaal, sanaag iyo Sool. waxaa looga wada hadlay sidii loo sameeyo maamul gobolleed.\nFuritaankii shirweynihii : Waxuu si rasmi ah uga furmay Xeradii ciidamadii Soomaaliyeed ee 54aad, duleedka Garoowe, wakhtigii loogu talagalay 15/03/`98, 3.00 galabnimo. Furintaankii shirka waxaa khudbo duco ah ku furay Islan Max`ed Islan Muuse, Alle ha u naxariistee oo shirkii wada tashiga ahaa loogu doortay inuu noqdo guddoomiyaha shirguddoonka shirweynihii dastuuriga ah ee dhismahii maamulka puntland. Islaanka oo aad u faraxsan baa yiri” “ waxaan ilaahay ka baryayaa in shirkani noqdo mid ilaahay nagu guuleeyo, dawlad kheyr qabtana noo dhiso”. Waxaa hawlihii loo dhexgalay qaabkii ay usoo diyaariyeen guddigii qaban qaabadu:\nMagacaabidii shirgudoonka: Tirade shirguddoonku waxay ahaayeen Islaan Max`ed iyo 5 xubnood oo wakiil ka ahaa shanta gobol.\nMagacaabidii xoghayntii shirweynaha: waxay ka koobneyd toban xubnood.\nAjendadii iyo habsocodkii shirka:. Ka dib markii ergadu ka dooday ajaedadii waxay ku kordhiyeen, waxna ka saareen, waxaa loo galay cod bixin u dhacay sidaan: HAAH 253 MAYA 49 AAMUS 10 tiradii fadhiday 312\nDooddii Axdiga: Axdiga oo ah laf dharka maamul gobolleedka puntland shalay iyo maantay, maadaama ayn jirin wax kale oo lagu badelay, baa ahaa qeybtii ugu muhinsaneyd ajendadii shirweynaha. Dooddihii Axadiga baa ahaa kuwo aad u kululaa, waxaanna la badelay saddex jeer nuqulkii ay soo diyaariyeen guddigii qaban qaabadu iyo labo kale oo ay isugu tageen garyaqaano iyo shirguddoonkii, si loo helo mid ka taliya aayaha puntland iyo Soomaaliba. HAAH 359 MAYA 31 AAMUS 12.Waxaan markasta reer puntland u mahadcelinayaan, Alle naxariis ha siiyee Marxuum Adan Jamac Bixii oo suuragaliyay dhaabicaadii dhamaan nuquladii Axdiga puntland.\nDoorashadii caasimada: Garoowe waxaa u codeeyay 246 Boosaso 36\nDoorashadii guddigi doorashada: 5 xubnood oo wakiil u ahaa gobollada.\nMarkii amar Alle, lagu guuleystay dhismihii maamulkii loo hanweynaa, loona doortay 23/07/`98 madaxdii layslahaa dareenkii iyo baahiyihii jiray bay wax ka qabannayaan.\nMaxkamaddaRacfaanka shareecada islaanka ee gobolka Nugaal waxay soo saartay go`aan maxkamadeed 26/07/`98 “ waxay caddeyneysaa in doorashadii iyo codbixintii la qaaday 23/7/`98 ay ahayd mid xaq u dhacaday”.\nGunnaanadkii shirweynihii waxagaradkii reer puntland oo uu hoggaaminayaan Isimadii iyo waxgaradka kale waxay ku wareejiyeen madaxdii maamulkii cusbaa maamulkii shanta gobol iyo deegaanada kale ee reer puntland.Dardaaran ahaan waxaa loogu sheegay ilaalinta midnimada iyo nabadgalyada.\nKa dib maxaa dhacay\nIn la fulinwaayo hawlaha hoos ku xusan iyo waajibaad kale ee loo doortay madaxda puntland intii u dhexaysay 23/07/`98 ilaa xilligaan 2008 oo toban sano ah, sida:\nIlaalinta midnimada, nabadgalyada guud iyo baahinta maamulka dawlada oo la wada gaarsiiyo degmooyin iyo tuulooyinka deegaamada puntland.\nDhisidii golayaasha deegaanka, oo iaygu soo doorta duqa magaalooyinka.\nDhisida maxkamad dastuuri ah iyo tirokoobkii dadweynaha\nDiyaarintii dastuurkii badelilahaa Axadiga puntland oo lagu ansixiyo afti laga qaado dadweynaha.\nMagacaabidii guddi doorashada iyo sameyntii Shuruucdii doorashada,\nSameyntii shuruucdii iyo shuruudihii lagu furan lahaa ururo siyaasi ah,\nHorumarinta ilaha dhaqaalaha, kobcinta wax soo saarka, sida ( dekadaha iyo garoomada dayuuraha) iyo arimaha bulshada, sida caafimaadka iyotacliinta\nIlaalinta xuquuqda iyo xorriyadaha asaasiga ah. Fiiri Axdigii Qod 6-aad.\nPuntland iyo doorashada 2008\nMaadaama uu san jirin qaab la raacikarayo ee suurtagalinaya in puntland xilligaan doorasho la qabto. Ma fileyno in la helayo doorasho cadaalad ah ee lagu doorto madaxdii puntland inta damaca shakhsiga ah iyo qabyaalad hoggaaminayaan iyo maqnaanta nidaamka xisbiyada badan. Marka haddii ay saas xaalada dhabta ahi ay tahay waxaa mudan in aan isweydiino su`aalaha ay ka mid yihiin:\nMaxaa dan ugu jira shacabka puntland doorashooyin aan cadaalad ahey, oo ay ku sii waayaan bidhaamaha ka muuqda midnimo, magacii maamulka puntland, daqar horleh iyo himilooyinkii harsanaa.\nDood maran haddii la keeno, ma waxaa jiraa musharax aan qabiilkiisu ku wareegsaneyn, oo lagu raaco barnaamijkiisa? maxuuse dhaamayaa musharaxa cusub kuwa hadda jooga ee laga qeylinayo?\nIn guddiyada dooraashada ay soo magacaabaan shanta gobol.\nMuddada la kordhiyo waa inay wada maamulaan puntland:\nA) Madaxtooyo wareegta ee wakiilo ka ah shanta gobol.\nB) Gole wasiiro ah oo soo magacaabaan shanta gobol.Tirada golahaasi waxay noqonkaraan 5 wasiir. Waxaa muhiin ah in laga wada tashado cidda qabaneysa wasiirada kala ah Amaanka, maaliyada iyo madaxda ciidamada.\nWaa in gobolladu si xilkasnimo ah u soo doortaan wakiilada, ayagoo tixgalinaaya beelihii aan tobankii sano ee hore aan laga qeybgalin. Taas oo keeneysa kalsooni beelaha dhexdooda, cadaalad iyo sinnaan. Waxaanna ka digeynaa xulasho ku saleysan wareegtadii ka soo baxaday madaxtooyada.\nMarkii doorashana la qabto, si looga hortago waxkasta oo nabadgalyada wax u dhimaya, waxaan soo jeedineynaa in xubnaha wakiiladu ay ku codbixiyaan gobolladooda. Codbixintu waxay noqonkartaa mid maqal iyo muuqaal ah oo aduunka oo dhan lagala socdo, maadaama aan heysano warbaahin suurtagalinkarta. Hawshaasna waxaa maamulikara golayaasha deegaamada.\nTaariikhda baa maalinba si kuugu soo mareysa ee talooyinkaan kore oo kale waxaan soo jeedinay lix billod ka hor doorashadii puntland ee baaqatay January 2001. Waxaan wada xusuusanaa dhacdadaas dhiiggii badanaa ku daatay, dantii la dhaafiwaayayna ay noqotay walaalow iyo aan wax qeybsano. Markale waxaan ka digeynaa tii oo kale. waxaanna ka rajeyneynaa dadka reer puntland waayeel iyo dhalinyaraba ineysan oggalaan dhibaato ku saleysan doorashada xilligaan.\nDoorashada kaliya oo xilligaan reer puntland u furan waxaa weeye sidii loo ilaalinlahaa midnimda iyo nabadgalyda. Waxaan idin ku boorineynaa in waxkasta oo ciil, caro iyo cadaalad daro ah oo la tarsanayo aan ku ilowno Hor Alle, ehelnimada dhexdeena, ilaalinta nabadgalyada iyo in aan isku hawlno sidii aan u toosin laheyn hoggaanka siyaasadeed ee ka weecday wanaagii. Maanta dhamaanteen waxaan saaranahay miisaan iyo buug xusuus qore oo dhalaankeenu ay ka dheehan doonaan cidii cad quureed qaata iyo waxgaradka danta guud horseeda.\nMaxaase dhacaya haddii muddo kooban (6-12 bilood) ayna dhamaan waxgaradka reer puntland isugu tagaan sidii loo sameyn lahaa gole ku meel gaar ah? Si loo dhameystiro hawlaha dhiman, sida hirgalinta xisbiyo siyaasi ah, dastuurkii badelilaha axdiga, gole dastuuri ah, golayaashii deegaamada iyo in maamulka la gaarsiiyo dhamaan deegaamada gobollada puntland (degmo iyo tuulo). WAA GUUL\nFaafin: SomaliTalk.com | Nov 13, 2008


Georgi Kapchits\nDr. Georgi Kapchits wuxuu dhashay 2.10.1939. Sannadkii 1967 wuxuu ka qalin-jebiyey Istituutka lagu barto afafka Aasiya iyo Afrika ee ka tirsan Jaamacadda Moosko. Takhasuskiisu waa af-yaqaan u go'ay af-amxaariga iyo af-soomaali-ga.1967kii ilaa 1994 wuxuu weriye ka ahaa laantii af-soomaaliga ee Raadiyow Moosko. Tan iyo 1994kii wuxuu faalliye ka yahay qaybta wararka ee Raadiyaha la yidhaahdo "Codka Ruushka". Wuxuu af-soomaaliga ka dhigi jirey jaamacadaha ka kala furan Moosko iyo Berliin. Laba jeer ayuu booqasho ku tegey Soomaaliya. Gu'gii 1989kii wuxuu ammin shan beri ah joogay Muqdisho, Gu'gii 2001diina wuxuu toddobaad joogay Hargeysa. Gu'gii 2003 wuxuu booqasho gaaban ku tegey Jabuuti. Gu'gii 2000 wuxuu helay. darajada loo yaqaanno PhD, isagoo daafacay tiisihii ku saabsanaa naxwaha Af-Soomaaliga. Xaas buu leeyahay iyo laba hablood.\n1. Maamaahyada Soomaaliyeed (ee ku kala daabacan afka soomaaliga iyo afka ruushka oo ay weheliyaan maahmaahyada ruushka ee ay isu dhigmaan). Waxaa abaabulay, hal-tebiyey, ararta u qoray, kana faallooday qoraha. Moosko, 1983 (2nd edn. Moosko: URSS, 2009).\n2. Waxaa la yidhi – sheekooyin hidde ah. Waxaa habeeyey, kana faallooday qoraha. Cologne, 1996.\n4. Qaamuuska maamaahyada soomaaliyeed – The Dictionary of Somali Proverbs (ee gogoldhiggiisu uu ku kala qoran yahay af-soomaali iyo af-ingriisi). Waxaa ururiyey oo abaabulay, iskuna dubbariday qoraha. Moosko, 1998\n6. Sentence partciles in the Somali language and their usage in proverbs. Aachen: Shaker Verlag, 2005.\n7. Faaliyihii la bilkeyday: Sheekaxariirooyin Soomaaliyeed. Waxaa habeeyey Georgi Kapchits / A Soothsayer Tested: Somali Folktales. Compiled and tra nslated by G.L.Kapchits. Moscow, 2006.\n8. Maamaahyada Soomaaliyeed (ee ku kala daabacan afka soomaaliga iyo afka ruushka oo ay weheliyaan maahmaahyada ruushka ee ay isu dhigmaan). Waxaa abaabulay, hal-tebiyey, ararta u qoray, kana faallooday qoraha. Moosko, 2009.\n9. Soomaali been ma maahmaahdo (Somalis do not lie in proverbs). Pisa, 2012.\n13. Some results of the Somali paremiological experiment in Berlin and Arhus. - The Proceedings of the 4th International Conference of Cushitic and Omotic Lanuages (Leiden, 2003) - waa la daabacayaa.\n14. Towards the Somali Paremiological Minimum - War Destroys, Peace Nurtures. Lawrenceville, 2004.\n15. Variants and Variations of Somali Proverbs - Proverbium (Yearbook of International Proverb Scholarship), Vol. 25. Burlington, 2008.\n16. Paremias without sentence particles - Akten des 7. Internationalen Semitohamitistenkongresses Berlin 2004 (Semitica et Semitohamitica Berolinensia, Band 5), Aachen, 2007.\n17. Somali kinship terms (with V.Porkhomovsky) - Semito-Hamitic Festschrift for A.B. Dolgopolsky and H. Jungraithmayr. Ed. Gabor Takacs. Berlin, 2008.\n18. Kinship terms and systems in Somali and Oromo (with V.Porkhomovsky) – Issledovanija po jazykam Afriki. Issue 3. Moscow, 2009.\n7. Waa kan buuggii aan sugeyey 24ka sano (The book I have waited for 24 years) - Hal-Aqoon, 2002.\n8. Booqashadii labaad ee aan ku tegey Berbera (My second visit to Berbera) - Hal-Aqoon, 2004.


Shirka isku xirka Howlaha Hay’adda Socdaalka iyo Jinsiyadda oo furmay – Radio Daljir\nShirka isku xirka Howlaha Hay’adda Socdaalka iyo Jinsiyadda oo furmay\nAbriil 9, 2019 3:12 g 0\nDar-dargelinta howlaha Hay’adda Socdaalka iyo Jinsiyadda ,dadaalada aqoonsiga caalamiga ah loogu raadinayo baasaborka Soomaaliga iyo xoojinta wadashaqeynta laamaha Hay’adda ayaa kamid ah waxyaabha looga hadlayay shirka 3-billaha aha ee Hay’adda Socdaalka iyo Jinsiyadda Soomaaliya kaasoo furitaankiisa ay kasoo qeybgaleen Wasir ku xigeenka iyo Wasiiru-dowlaha Amniga Xukuumada Federaalka ah,Guddomiye ku xigeenka Amniga iyo Siyaasadda Gobolka Banaadir,bulshada rayidka ah iyo xafiisyada dambi baarista Booliska iyo Xeer-ilaalinta Qaranka.\nAgaasimaha Guud ee Hay’adda Socdaalka iyo Jinsiyadda Soomaaliya Kornel Maxamed Aadan Jimcaale (koofi) ayaa isbadalka iyo hormarka ay hay’adda sameyenyso ka sokow shirka ka sheegay in aqoonsiga baasaborka Soomaaliga uu heer wanaagsan marayo dalal Yurub ka tirsan ay aqoonsadeen kuwa kalana ay hada ku howlan yihiin Aqoonsiga Baasaboorka Soomaaliga.\nWasiir ku xigeenka iyo Wasiiru-Dowlaha Amniga Gudaha XFS mudane Cabdinaasir Saciid Muuse iyo mudane Maxamuud Maxamed Boonow ayaa dhankooda balanqaaday inay ka shaqeynayaan sidii Xukuumada loogu gudbin lahaa sharciyada muhimka u ah howlaha Hay’adda Socdaalka iyo Jinsiyadda iyo wax ka qabashada caqabadaha heysta shaqaalaha Hay’adda\nMas’uuliyiinta kale ee shirka ka hadlay islamarkaana aragtidooda ku biiriyay dardaragalinta Howlaha Hay’da Socdaalka iyo Jinsiyadda ayaa waxaa kamid ah xubno kaoscday Bulshada rayidka ,laanta dambi barista Booliska Soomaaliyeed Iyo xeer-ilaalinta qaranka waxaana shirkan uu qeyb ka yahay kulamada lagu diyaariyo laguna qiimeeyo qorshayaasha lagu hormarinayo howlaha iyo adegyada ay buskhada u heyso Hay’adda Socdaalka.\nGuddiga Madaxa banaan ee doorashooyinka oo xulis kawadda Kismaayo


DHAGEYSO: DFS Oo Soo Bandhigtay Waqtiga La Soo Daabacayo Lacagta Shillinka Soomaaliga – warqaat.com Information About Somali New's Today\nHomeDHAGAYSO WARARKADHAGEYSO: DFS Oo Soo Bandhigtay Waqtiga La Soo Daabacayo Lacagta Shillinka Soomaaliga\nJuly 17, 2018 Abdirahman Al-cadaala DHAGAYSO WARARKA, WARARKA MAANTA Comments Off on DHAGEYSO: DFS Oo Soo Bandhigtay Waqtiga La Soo Daabacayo Lacagta Shillinka Soomaaliga\n(Warqaat.Com)—Wasiirka Wasaaradda Maaliyadda Xukuumadda Soomaaliya ayaa faah faahin ka bixiyey qorshihii ugu dambeeyey ee ku aadan soo daabicista lacagta Shillinka Soomaaliga oo dowladda Federaalka ay horay u shaacisay.\nCabdiraxmaan Ducaale Beyle,ayaa sheegay in shuruudii ay la galeyn Bankiga Aduunka iyo Hay’adda lacagta ay ka soo gudbeen taas oo u sahli karta in ay lacag Cusub soo daabacaan.\nWaxa uu sheegay Wasiir beyle in weli loo baahan yahay lacagtii lagu soo daabici lahaa maadaama dowladda Soomaaliya lacag farabadan oo deyn ah lagu leeyahay,waxa uuna sheegay in Sanadkaan gudihiisa ay lacagta Cusub ee Shillinka Soomaaliga ah lasoo daabici doono.\nHadalkan ayaa Wasiirka Maaliyadda waxa uu sheegay ka dib kulan uu Magalada Brussles kula qaatay Mas’uuliyiin ka kala socotay Bamkiga Aduunka iyo Hay’adda lacagta,kas oo ahaa mid ay uga wad hadleen qorsha DFS ay lacagaha Cuusb kusoo daabaceyso.\nHoos Ka Dhageyso Codka Wasiirka Wasaaradda Maaliyadda Soomaaliya.\n709,858 total views, 7,075 views today\n709,858 total views, 7,075 views today War ka soo baxay Hay’ada Nabadsugida iyo Sirdoonka Qarank ayaa waxaa lagu sheegay in Ciidamada Amniga ay Gacanta ku dhigeen Maxkaxdii ka dambeeyasay weerarkii dadka badan ku dhinteen ee lagu qaaday […]\n709,733 total views, 7,074 views today\n709,733 total views, 7,074 views today Wasaaradda Arrimaha Dastuurka ee Xukuumadda Federaalka ah ee Soomaaliya ayaa maanta qabatay munaasabad lagu daahfurayay Barnaamijka Carabiyaynta Dastuurka KMG ah oo ay ka soo qeybgaleen Wasiir Ku-Xigeenka Arrimaha Dastuurka iyo Safiirka […]\n709,763 total views, 7,074 views today\n709,763 total views, 7,074 views today Wareegto ka soo baxay Xafiiska Madaxweynaha Dowlad-goboleedka Jubbaland Axmed Maxamed Islaam(Madoobe) ayaa Maanta oo Khamiis ah waxaa lagu Magacaabay Hanti dhowraha guud ee Jubbaland Wareegtada ayaa waxaa Hanti dhowrahaGuud ee Jubbaland […]\n709,826 total views, 7,075 views today\n709,826 total views, 7,075 views today Kulan socday in ka badan sideed saacadood ayaa waxa uu Turkiga ku dhexmaray Mas’uuliyiin uu horkacayay Wasiirka Gaadiidka iyo Duulista Soomaaliya Maaxamed Cabdullaahi Salaad(Omaar) iyo Mas’uuliyiinta Shirkadda Favori ee Maamusha Garoonka […]\n709,880 total views, 7,075 views today\n709,880 total views, 7,075 views today Taliye ku xigeenka Ciidamada Booliska Dowlad Goboleedka Galmudug Col, Cabdi Jaamac Cabdulle ayaa shaaciyay in kadib baaritaano ay sameeyeen ay heleen halkii laga soo abaabulay weerarkii lagu qaaday Xarun uu Gaalkacyo […]


Sidee Madaxweyne Farmaajo loogu soo dhoweeyay Magaalada Addis Ababa..? [Daawo Sawirro] | Goobjooge.net: Somali News, Somalia news Analysis.\nSidee Madaxweyne Farmaajo loogu soo dhoweeyay Magaalada Addis Ababa..? [Daawo Sawirro]\nMadaxweynaha Soomaaliya Maxamed C/llaahi Farmaajo iyo wafdi uu hoggaaminayo ayaa goor dhoweyd ka degay garoomka diyaaradaha magaalada Addis ababa ee dalka Itoobiya, halkasoo socdaal degdeg ahaa lagu casuumay.\nWaxaa garoonka kusoo dhoweeyay Ra’iisal wasaaraha Itoobiya Abiy Ahmed, iyadoo Xafiiska Ra’iisal Wasaaraha Itoobiya uu markii ugu horeysay sheegay inay wadahadalka labada hoggaamiye uu daba joogo kulamo xiriir ah oo dalalka Gobolka uu la yeelanaya Ra’iisal wasaaraha Itoobiya.\nPrevious articleMadaxweyne Farmaajo: “Qaraxyadu waa musiibo soo socotay 11 Sano, waxna loogama qaban karo 2 sano..” [Daawo]\nNext articleToogasho lagu fuliyey Nin kufsi kula kacay, kadibna dilay Gabar 18 Sano jir ahayd


Gorfaynta Buugga “Miyi Ilaa Madaxtooyada” Guuleed Axmed Xaashi | Awdalmedia.com\nGorfaynta Buugga “Miyi Ilaa Madaxtooyada”\nQoraaga Buugga: Xirsi Cali Xaaji Xasan\nIlaa iyo intii buugga Miyiga ilaa Madaxtooyada lasoo bandhigay wuxuu bulshada ka dhax abuur doodo iyo hadal hayn aad u balaadhan, dadkuna siyaabo kala duwan ayay oga falceliyeen. Dadka badankoodu meelo lasoo gooyooyay ayay baahinayeen, kadib waxaan go’aansaday in aan buuggaa akhriyo kadibna wixii aan ku arko aan fikirkayga ka dhiibto, waxay iga qaadatay muddo 5 cisho ah in aan bilow ilaa dhammaad ku akhriyo buuggan.\nQoraaga buuggu, mar waraysi laga qaaday, wuxuu soo dhaweeyay qorayaasha, isaga oo sheegay in ay yihiiin cidda ugu habboon in ay dhaliili karto ama wax ka sheegi karto. Waxaan ka cudur daaranayaa in aanan caddeyn Karin taariikhaha iyo dhacdooyinka uu qoraagu inala wadaagay sida uu u sheegay in ay tahay si ka duwan sidii ay u dhaceen, taana waxay u furantahay cidkasta oo ay qoraaga shaqo ka dhaxaysay laakiin kaliya waxaan dul istaagi doonaa meelaha aan isleeyahay in wax laga yidhaahdo ayay u baahan yihiin. Waxaa iyaduna xusid mudan in ay aad u adag tahay in qoraal kooban laga sameeyo buug sidan u qaraweyn.\nInta aan falanqaynta buugga Miyiga ilaa Madaxtooyada ku jiro waxaan ku koobnaan doonaa wixii uu qoraagu inala wadaagay oo kaliya, waxa buugga ku qoran iyo shakhsiyadda qoraagu waa kala laba, dad badan waxaa iskaga khaldan shakhsiyada qofka iyo fikirkiisa, in badanna xaggii ay fikirkiisa ama ficilkiisa dhaliili lahaayeen qofka ayay wax ka sheegaan. Maalintii koowaad ee aan bilaabay akhrinta buugga aniga oo meel shaah laga cabbo buugga ku akhriyaya ayuu nin aanu is garanaynay ila soo fadhiistay, kadib wuxuu igu yidhi “ ma inankii fashilmay ayaad buuggiisa sidataa”, waxaan waydiiyay muxuu ku fashilmay ?! kadib wuxuu iigu jawaabay “ ma ninka buuggiisa waxaa iyo waxaa ku qoray”, waxaan waydiiyay buugga maad akhriday?, kadibna wuxuu iigu jawaabay “ maya”…… waxaad dareemaysaa sida dadkeenu ku-tiri ku-teenka iskaga qaataan ee ay dadka ugu xukumaan.\nIn aan ku idhaahdo hebeloow/heblaayooy shalay been ayaad ii sheegtay iyo in aan ku idhaahdo beenaale/beenalay ayaad tahay aad ayay u kala duwan tahay, haddaad qof ku tidhaa been ayaad ii sheegtay ficilkiisa ayaad sheegtay laakiin beenaale ama beenalay ayaad tahay waa shakhsiyada qofka ama ahaantiisa oo aad ku gaftay. Sidaa darteed Xirsi Cali Xaaji Xasan oo ah qoraaga buuggan shakhsiyadiisa iyo buuggani waa kala laba, wixii uu inala wadaagay ayaan xoogga saari doonaa aniga oo xusi doona meelaha aan u bogay, meelaha faahfaahin u baahan iyo meelaha aan dhaliilay.\nUgu horreyn waxaan bogaadin u dirayaa qoraaga buugga oo ku dhiirraday in uu furo baab cusub oo taariikhda Soomaalida ku yar ama aan horeba u dhicin, taasi oo ah in uu inooga warramo khayr iyo shar intii uu siyaasada ku jiray wixii uu u soo joogay iyo wixii cid kale uga warrantay. Sidoo kale wuxuu ku dhiirraday in uu noloshiisa intii ugu badnayn uu inooga warramo taasi oo aan inta badan dhaqankeena ka dhicin. Waxa kale oo aan ku bogaadinayaa qoraaga buugga wakhtiga intaa leeg ee uu galiyay buuggan. Waa xu\nWaxaan aad u cambaareynayaa oo aan waliba dhaliilayaa xatooyadii lagu sameeyay buugga ee isaga oo Softi ah baraha bulshada la wareejiyay, waa dhaqan aad u liita in wax-soosaarka dadaalka, maskaxda, soojeedka iyo aduunka intaa leeg ee la galiyay aayar cidi dadka u qaybiso, xatooyada qoraalka ama xuquuqda lahaanshaha oo lagu xadgudbaa waa dambi weyn oo maxkamado la isla tiigsado laakiin innagu heerkaa maynu gaadhin. Qofka qoraalkaa qaybiyay waxaanu dareemin culayska uu leeyahay buug la qoro iyo inta qofka ka gasha, mar waad ururinaysaa, mar waad qoraysaa, mar tifaftir iyo hagaajin ayaad ku hawllan tahay, marna adduunkii lagu daabici lahaa ayaad ka warwaraysaa.\nTognaanta Buugga iyo Qoraaga\nQoraaga buuggu wuxuu furfuridda hore ee buugga ku xusay in ay ku dhalatay in uu buug qoro sanadkii 1999 wakhtigaasi oo uu ku hawllanaa nolol maalmeedkiisa, laakiin hamigaasi wuxuu u rumoobay 2018 markii uu soo saaray buugga Miyiga ilaa Madaxtooyada. Buuggani waxa uu u badan yahay dhiirrigalin iyo in akhristaha da’da yar uu dareemayo in inta meel aan waxba oollin laga dhaqaaqo meel fog la gaadhi karo, Xirsi Cali Xaaji Xasan wuxuu ku dhashay Miyi, isaga oo markii uu sannaddo yar jirayna hawshii Miyiga ee xoolo raacidda bilaabay, markii uu garaadsaday taariikhduna marayso 1974 waxa ku habsaday deegaanka Somaliland gaar ahaan gobollada bariga abaar dad iyo duunyaba saameysay oo Dabadheer la odhan jiray, dadkii waxaa loo guray koonfurta Soomaaliya gaar ahaan Jubbooyinka, qoraaga buugga qoyskiisii waxaa la dajiyay meel Dujuuma la yidhaahdo, qoraaga buuggu muddo dheer ayuu ciyaalnimo iyo waxbarashada hoose ku qaatay halkaa. Qoraaga buuggu sifiican ayuu qeexay abaartii Dabadheer iyo sidii ay Somaliland dadkii ku noolaa u saameysay, dadka uu aadka uga mahad sheegay inkasta oo uu yaraa wakhtigaa waxaa ka mid ahaa Ismaaciil Cali Abokor oo dawladdii Kacaanka ku jiray ahaana nin kasoo jeeda deegaannada, waxa uu qoraagu ku dheeraaday in uu sabab u ahaa gurmadkii dadkaa loo fidiyay, Milatarigii Soomaaliya ayaa uu sidoo kale ku tilmaamay in ay si naf-hur leh dadka ugu gurmadeen inkasta oo markii dambe kuwii barigaa dadka u gurmanayay ay xasuuq u gaysteen shicibkii ay ahayd in ay ilaaliyaan.\nQoraaga buuggu waxa uu sidoo kale cutubka 5aad ku faahfaahiyay guuldaraddii Soomaaliya isaga oo tilmaamay in ay sabab u ahayd dagaalkii 1977kii iyo wadaadadii la laayay, dagaalka ayaa uu qoraagu ku tilmaayay dagaal jibbo ku dhisnaa oo aan laga fiirsan, isaga oo xusay in khasaarihii ugu weynaa uu gaadhay dadkii kasoo jeeday waqooyi iyo gobollada dhexe ee Soomaaliya . Qoraaga buuggu wuxuu si faahfaahsan uga hadlay halgankii hubaysaa ee xaq u dirirka ahaa ee SNM, wuxuu sheegay in uu isagu kusoo biiray 1987 isaga iyo nin la odhan jiray Cabdiraxmaan Cismaan Xaaji Axmed –Ifiso- ayaa Itoobiya dhuumasho ugu tallaabay, qoraaga buuggu wakhtigaa wuxuu ahaa nin gaaban oo caato ah laakiin jecel in uu dadkiisa iyo dalkiisa u halgamo, waxaa caqabad ku noqotay in la aqlabo maadaama oo loo arkayay in uu yahay nin da’yar , nasiib wanaag dhawr cisho ka dib Dhibbooga ayaa la qoray, waxa uu muujiyay firfircooni iyo karti uu ciidankii jabhada kula qabsado taasi oo meesha ka saartay “waa nin yar”. Halkaa waxaa ka muuqata in ay SNM ahaayeen urur aan ku shaqaysan dhallaanka sida Jabhadaha aduunka qaarkood ka dhacday in ay ciyaalka Askar u qortaan.\nQoraaga buuggu waxa uu ka qayb qaatay dagaallo lagu qaaday ciidamadii Siyaad Barre waxaanu buugga ku xusay dhacdooyin ay ugu muhiimsanayd maalin naftiisu halis gashay oo Kaare jiidhay. Markii wadanka la xoreeyay qoraaga buuggu wuxuu qaatay go’aan raganimo leh isaga oo kala doortay in uu noqdo dayday qoriga ku xoogsada oo balwadaha dhax jibaaxa iyo in uu noqdo qof jira oo shaqaysta/ waxbarta oo qayrkii dhaafa. Go’aankaa uu maalintaa qaatay waa ka sababay ama horseedka u ahaa Xirsiga ilaa Madaxtooyada maamulay, qoraaga buuggu ugu horreyntii waxa uu bilaabay waxbarasho mid maaddi ah iyo mid diini ahba, wuxuu bilaabay Quraanka iyo tafsiirka isaga oo culimadii ugu waaweynayd Burco hoos fadhiistay. Qoraaga buuggu wuxuu doorbiday in uu xammaasho, wuxuu ka shaqeeyay dukaan uu isagu lahaa iyo Caawiye-Mudalab. Meelaha guushiisa horseedday ayay ahayd in uu ku qanci waayay meel iska fadhiisasho wuxuuna doorbiday in uu xammaasho. Kadib wuxuu ka shaqeeyay Fooniye kaasi oo sababay in uu Dahabshiil u wareego, marka aad akhrido buuggan waxaad garwaaqsanaysaa in uu Xirsi ahaa nin aad u firfricoon oo shaqadiisa ka adag, markii uu Hargeysa iyo shaqada Dahabshiil u soo wareegay caqabado ay ka mid ahaayeen in uu aqoonsado macmiilkiisa ayaa waajahday; markii dalka lagu soo noqday haba yaraatee may jirin wax aqoonsi ah oo dadku siteen, Xirsi wuxuu muujiyay in uu la yimaado hab uu arrinkaa ku xaliyo waxaanu bartay madaxda/salaadiinta/ganacsatada reeraha dega Hargeysa si uu macmiilkiisa u hubiyo.\nShaqooyinka ugu badan ee uu qoraaga Buuggu qabtay waxaa ku lamaan Dahabshiil, meel hoose ayuu ka bilaabay, laakiin muddo dheer oo uu u shaqaynayay waxaa muuqata in uu muujiyay dadaal, Samir, hawlkarnimo iyo sumcad, wuxuu shaqada Dahabshiil ka bilaabay Fooniye, Karraani Xafiiska Hargeysa, Maamulaha Hargeysa B, Khasnajiga guud, Kaaliyaha IT ga, Maamulaha IT ga, Project Manager, la Taliyaha CEO, Xubin Boardka iyo maamulaha guud ee Somtel, dhammaan xilalkaa wuxuu qoraaga buuggu muujiryay hawlkarnimo, hindise iyo hal-abuur.\nMarkii uu qoraaga buuggu ku biiray Komishanka qaranka wuxuu xusay in uu ahaa qof dhiirran oo jecel in dhex laga ahaado hawsha la qabanayo, wuxuu xusay in laysku dayay In la laaluusho laakiin uu si dadban uga cudur daartay madaxweynihii wakhtigaa Daahir Rayaale Kaahin una sheegay in ay shaqadiisu tahay in uu dhex u ahaado xisbiyada, ugu dambeyntiina markii uu arkay in Komishanku yihiin dad jilicsan oo la laaluushi karo hawshoodana aan sidii loogu talo galay u gudanayn uu go’aan saday in uu iska casilo, go’aankaasi wuxuu ahaa mid wanaagsan waayo haddii aad ummad u shaqaynayso oo aad dareento in hawshii laguu igmaday aanad sideedii u gudan karin in aad isberi yeesho oo aad meesha ka tagto intii aad la walaaqan lahayd.\nQoraaga buugga tani fursad uu mucaarid adag ku noqdo ayay u sahashay wuxuu la saftay xisbiga Kulmiye oo uu u arkayay in uu yahay mid siyaasadiisa iyo barnaamijkiisa uu la jaanqaadi karayo. Markii xisbiga Kulmiye uu ku guuleystay doorashadadii madaxtooyada ee sanadkii 2010 qoraaga buuggu fursad fiican ayuu helay, waxa uu nasiib u yeeshay in uu la shaqeeyo Madaxweyne siilaanyo, waxaa xusid mudan in Siilaanyo u ahaa qoraaga buuggan macalin siyaasideed iyo hage uu ku daydo, sheeko kaste oo siyaasadda ku saabsan qoraaga buuggu siilaanyo ayuu ka hubinayay waayo-aragnimo iyo taariikh dheerna wuu ka guntay, tiro malaha meelaha uu ku xusayo qoraagu shakhsiyadda iyo wanaagga uu u hayay Axmed Maxamed Maxamuud(Siilaanyo), intuu Jabhada, Mucaaridka iyo madaxweynaha ahaaba. Qoraaga oo xusaya Siilaanyo waxaa uu yidhi “ … arrinta saddexaad ee ii xaqiiqowday waxay ahayd: in Axmed Siilaanyo uu yahay nin hoggaamiye soo saari kara mustaqbalka! Waxaa ii caddaatay inuu yahay hoggaamiye i gacan qaban kara. Waxaa ii xaqiiqowday in Siilaanyo uu yahay hoggaamiye aan eegayn heballada ay bulshada magacooda iyo muuqadaba taqaanno, balse eegaya oo ku xulanaya tayada kartida, aragtida iyo afkaarta uu qofku la yimaaddo, da’da uu doonaba ha ahaadee…”\nQoraaga buuggu wuxuu ahaa nin aad ugu dhega-nugul, wakhti badan galiya sidii uu Madaxweynaha uga caawin lahaa hawl-maalmeedkiisa, ballamaha iyo macluumaadka soo gaadhayaba. Intii uu hayay xilka “Chief of Cabinet” iyo Wasiirka madaxtooyada wuxuu muujiyay hoggaaamin uu dadaal galiyay, waxaa warbaahinta ku batay magaciisa iyada oo lagu tuhmaayay awood dheeraad ah ama in uu dalkaba xukumo. Sida muuqata wuxuu ahaa nin shaqadiisa yaqaan oo waliba ballamaha ilaaliya shaqadiisana u daacad ah, guulaha muuqday ee uu qoraaga buuggu ku dhiirraday waxaa ka mid ahaa dib u qaabeynta Haayadda waddooyinka oo dhistay waddada isku xidha Kalabaydh ilaa Boorama, Kala baydh Ilaa wajaale oo ku-dhac iyo dhiirranaan lagu galay iyada oo aan wakhtigaa loo haynin adduun lagu dhiso. Guusha ugu weyn ee qoraaga buugga Miyiga ilaa madaxtooyadu uu gaadhay waxa ay ahayd in uu Madaxweynaha ku qanciyo fulinta ballantii ahayd waddada isku xidha Burco ilaa Ceerigaabo. Dad badan waxay la ahayd dad riyoonaya laakiin riyadaasi dhab ayay noqotay markii la dhagax dhigay ka dib.\nBogga 309-310 wuxuu qoraagu ku xusay sheeko ku saabsan in iyaga oo bariga Hargeysa waddo laga dayactirayay jooga uu gaadhi qaad wadaa jiidhay meeshii la sameynayay isaga oo xawaare dheer ku socda maqlina waayay ciidankii waddada ilaalinayay, ka dib inta ay istaageen isku dayay in ay laba askari oo qoryo sita budud ku eryadaan, qoraaga buugga oo wakhtigaa ahaa wasiirka madaxtooyadu wuxuu isku dayay in uu nimankii qaadka waday maslaxo laakiin way maqli waayeen, askartii oo dib uga siqaya isla markaana habranaya ayuu wasiirku ku dhiirrigaliyay hadday mar dambe idinku soo durkaan tuugtu, ka dib askartii ayaa ku dhiirratay in ay istaagaan isla markaana qoraaga buuggan ayaa ciidan degdeg ah dalbaday, nimankiina markay dareemeen in xaaladu ku adag tahay ayay bilaabeen in ay sasabaad iyo is dhul-dhig bilaabaan. Dawladnimo aan haykalkeeda lahayn oo inan yar oo ciyaal xaafad ahi askari qori sita dhagax ku eryado meel ma gaadhi karto, waxaan aaminsanahay in uu go’aankaa iyo dhiirrigalintaa ku saxsanaa.\nQoraaga buuggu waxa uu fursado u helay in uu la safro madaxweynaha, waxa uu la kulmay madax sarsare oo adduunka caan ka ah sida Madaxweynaha Turkiga, raysal wasaarihiii Ingiriiska ee David Cameron, Raysal wasaarihii Ethiopia, Madaxweynaha Jabuuti, madaxda carabta, sida Imaaraadka, Sucuudiga iyo Kuwayt. Waxaa xusid mudan in marar badan ay go’aamo adag qaateen oo ku diideen arrimo la doonayay in Somaliland lagu muquuniyo. Qoraaga buuggu wuxuu horseed ama hormood u ahaa wadahadaladii Somaliland iyo Soomaaliya isaga oo markii ugu horaysay waxay qoraaga buugga gurigiisa ku kulmeen nin la yidhaa Faarax Giindhe oo dhalasho ahaan kasoo jeeday Muqdisho, waxayna isla qaateen in uu ukala dab qaado Soomaliya iyo Somalland sidii ay u wada hadli lahaayeen.\nDhammaan dadaaladii, shirarkii iyo kulamadii u dhaxeeyay Somalia iyo Somaliland qoraaga buuggu wuxuu ka ahaa udub dhaxaad ah. Qoraaga buugga waxyaalaha aan aadka ugu bogay waxaa ka mid ah in uu yahay nin dhaqanka Soomaaliga iyo Suugaanta sifiican u qayaan, wuxuu meelo badan kusoo xiganaa abwaan iyo sugaan badan, isaga laftiisuna waa Hal-abuur Suugaanta tiriya, waxaa buugga ku jira tixo fara badan oo uu ku sawirayo ama ku sheegayo xaalado markaa jiray.\nTabnaanta iyo Dhaliisha Buugga\nCutubka koowaad ee buugga waxa uu qoraagu magac oga dhigay: “Heshiishkii Ilaalinta Somaliland iyo hagardaamadii gumaysiga”, wuxuu qoraagu ka hadlayaa taariikho aad u fog laga bilaabo 1839 ilaa 1900, waa taariikhda aanu usoo joogin, waxayna u baahan yihiin xigasho iyo tixraac, qoraaga buuggu muu xusan meesha uu ka keenay, inta oo kaliya maahee meelo badan ayuu qoraagu xusayaa odhaahyo dhiirigalin u badan oo uu kasoo xigano qoraayo iyo dad hore, dhammaan waxkasta oo lasoo xigtaana kama maarmaan in la xuso magaca qoraha, taariikhdii la daabacay, ciwaanka buugga, meesha lagu daabacay iyo cida daabacday iyo IWM, sidaad buugga u akhriyayso ayuunbuu dhammaanayaa, buug taariikh ka sheekaynaya oo aan lahayn wax tixraaca aniga wuxuu iila muuqdaa dhaliil wayn oo uu qoraagu u baahan yahay in uu saxo.\nQoraaga buuggu wuxuu xusay xiligii ay dhacday abaartii Dabadheer in loo daabulay koonfurta, markay taariikhdu ahayd 1987 ayuu sheegay in uu Somaliland kusoo laabtay kuna biiray SNM, waxaa u dhaxaysa muddo dhan 13 sano, qoraagu ma cadayn mudada intaa leeg ma Kaamkii la dajiyay ayuunbay joogeen mise meelo kale ayuu ku noolaa se intaa muxuu qaban jiray?.\nQoraaga buuggu wuxuu sheegay in uu waxbarashadiisii ugu horaysay ka bilaabay iskuul la odhan jiray Ganaane oo ku yaalay meesha la yidhaa Dujuuma, isaga oo xusay in uu kusoo dhammaystay marxalad adag inta badan aasaasiyaadka waxbarashada. Qoraagu muu cadayn xalkee ayuu ka gaadhay.\nMarkale qoraaga oo sii wada waxbarashadiisii wuxuu yidhi “ inkasta oo ay jireen dagaaladdii sokeeye oo inta badan saamayn xun ku lahaa dalka guud ahaan, gaar ahaan degaannadyadii, haddana iskuul gaar loo leeyahay oo ku yaalay magaalada Burco oo la odhan jiray Universal waxaan ka bilaabay inaaan barto luuqada Ingiriisida, teebka iyo maaraynta xafiiska, maadama oo marba marka ka dambaysa dalku sii wanaagsanaanayay xagga nabadgelyada iyo degganaanshaha, waxay ii saamaxday in aa sii wato waxbarashadaydii dalka gudihiisa iyo debaddiisaba oo aa waxbarasho ugu baxay dalka Hindiya iyo UK ilaa aan ka gaadhay Derajada labaad ee Jaamacadda Master, walina aan wado oo aanan joojin waxbarashadii”.\nWaxaa iswaydiin mudan qoraaga buuggu sababta aanu taariikhdiisa waxbarasho u faahfaahin, Ganaane oo dugsi hoose ahaa ayuu inooga bilaabay, muu xusin meesha uu dugsi sare ku qaatay, kadib Universal ayuu galay oo uu ka bartay luuqada, teebka iyo maaraynta xafiiska. Wuxuu aaday Hindiya; hindiya ma degree ayuu ka qaatay?,intee inleeg ayuu joogay?, ilaa London iyo Master ayuu haddana inaga geeyay, masterta London waa noocmaa, kuliyadee ayay ahayd?, Jaamacadu se tee ayay ahayd?, qoraaga buuga waxaa looga baahan yahay in uu halkaa faahfaahiyo si akhristaha ay macno buuxa ugu samayso.\nBogga 153 qoraagu wuxuu ku xusay in intii u dhaxaysay 1991-2007 aanu xelin jaanis iyo fursad uu siyaasada ku galo, isaga oo ku sababeeyay in uu wakthi dadkuba fawdo ku jiro, ama isagu aanu da’ahaan buuxinin shardigii ku xidhnaa. Waxaa iswaydiin leh ilaa 2007 fawdada qoraagu sheegay ee lagu jiray maxay ahayd?.\nBogga 181, qoraaga buuggu wuxu ku sheeg 30 august 2010 in subaxnimadii hore ay la soo hadashay marwada madaxweynuhu iyadoo naxdini ka muuqato hadalkeeda, waxayna u sheegtay in arrini soo korodhay oo uu uyimaado, kadib isaga oo naxsan ayuu baxay, markii uu gaadhay gurigii madaxweynaha marwadu waxay u sheegtay in madaxweynaha ay xaaladi kusoo korodhay oo uu yidhi waan iscasilayaa, sababta oo ah in madaxweynuhu wuxuu ka werwersanaa xasuustiisa oo hoos u dhacday, balse ugu dambayntii uu madaxweynuhu uu go’aankii ka noqday markii ay qoys ahaan gaar u wada hadleen. Qodobkani oo ahaa kii ugu hadalnaynta badnaa waxaa iswaydiin leh, ma inta aayar uun lala soo hadlay qoraaga buugga iyo Maxamuud Xaashi oo ku wehelinayay ayaan waxba la weydiin?, qoyska aan marwada ahayn ee markii la joogtay qoyska madaxweynu yay ahaayeen?... inkasta oo aanu macluumaadkani aanu u muuqan wax sir ah qoraaguna xusay uun in xasuusta madaxweynuhu hoos u yara dhacday haddana fikirkayga markaan eego dhaqankeena qoraaga buuggu may ahayn in uu dhacdadaa ku daro waayo wakhtigii ku haboonaa may ahayn, sababtuna waa qoraalka iyo hufnaanta oo aynaan baran, sidoo kale waxay saamayn taban ku yeelan kartaa mustaqbalka qoraaga ee dhinaca siyaasadda.\nQoraagu wuxuu buugga ku xusay in ay kulan kula qaateen William Hague Addis Abeba, kulankaa watfiga Somaliland waxay kala hadleen xoghayaha arrimaha dibada Ingiriiska laba qodob oo kala ahaa in Ictiraafka Somalialand Ingiriisku gacan ka siiyo iyo in kaabayaasha dhaqaalaha laga caawiyo Somaliland gaar ahaan shidaal qodista. William Hague labadii arrimood ee ay kala hadleen wuxuu ka waydiiyay laba su’aalood; 1. Haddii ay Somaliland ictiraaf hesho ma caqabad ayuu ku noqonayaa mise xal ayuu u noqonayaa arrimaha murugsan ee Soomaliya? 2. Haddii aad shidaal lasoo baxdaan ma horumar ayuu idiin keeni karaa mise dib u dhac?. Su’aasha hore waftigu way ka jawaabeen waxayn sheegeen in ictiraafka Somaliland hesho marnaba aanu caqabad ku noqon doonin Somalia laakiin ay dhici karto inay xal u noqoto.\nHadda su’aashaa labaad wixii ay kaga jawaabeen qoraaga buuggu muu ilaaway? Waayo buugga kuma taal wixii ay kaga jawaabeen.\nBogga 321 qoraagu wuxuu sheegay in ay caqabad ahayd qisaasta uu sharciga Illahay iyo sharciga Somaliland ba dhigayeen, dad tiro badan oo uu ku qiyaasay 100-150 oo dil u xidhnaa waxaa adkaatay in la qisaaso, qoraaguna wuxuu ku sababeeyay in ay u muuqan karto xasuuq… waxaa iswaydiin leh dad dil lagu xukumay haddii qisaasta lagu fuliyo ma xasuuqbaa?, mayna ahayn wixii Illahay iyo sharciga Somaliland ba ina fareen?.\nInkasta oo dadaal la galiyay tifaftirka iyo higaada buugga haddana meelaha qaar waxaad ku arkaysaa khalalaad aan u malaynayo in ay tahay wax u dhuuntay sida:\nQoraagu markuu ka hadlaayo ooryaha Eebe ku galaday iyo caruurta wuxuu sheegay in uu guursaday 3 dumar ah, gabadha koowaad oo koos la yidhaa waxay u dhashay 12 caruur ah oo kala 5 wiil iyo 7 gabdhood, gabadha labaad oo la yidhaa Saynab waxay u dhasahay 6 caruur ah oo kala ah 2 wiil iyo 4 gabdhood, gabdha saddexaad oo la yidhaa faadumo waxay u dhashay 4 caruur ah oo kala ah 4 wiil iyo 1 gabadh. Gabadhaa u dambaysa xisaabtin caruurta wax ayaa ka khaldan, waayo faadumo 4 caruur ah ayay dhashay haddan waxaa qoran ( 4 wiil iyo 1 gabadh) isku gaynta caruurta qoraagu dhalay waa 22 sida uu qoraaga buuggu sheegay, laakiin haddii inta sare la isku geeyo waa 23, markaa waxaa suuragal ah in xaaska ugu damabysa ee faadumo la khalday caruurteeda.\nMeelaha erayada khaldan waxaa ka mid ah;Harumar, awwodaha(bogga 263), BBc( bogga 279), (Siilaanyo Sheekh Shariif, bogga 254 ) iyo qaar kale oo badan oo aanan qorin.\nBuuggan oo aan wakthi galiyay waxaan u arkay hogaamin dabiici ah oo uu leeyahay qoraaga buuggu,karti iyo dadaal fara badan, wuxuu sidoo kale dhiirigalin u noqon karaa dhallinyaro fara badan oo niyad jab iyo shaqo la’aan isku dhiibay, sidoo kale siyaasiyiinta waxay noqon karaa tusaale in ay bulshada la wadaagaan go’aamada iyo waayo aragnimada siyaasadeed ee ay dhaxleen. Waxaan meesha ka maqnayn in uu buuggu leeyahay dhaliilo aan xusay iyo kuwa kale oo laga soo heli karaba, haddii dib loo daabaco buuggani ka maarmi maayo xigashooyin iyo tixraacyo buugga tayadiisa kordhiya. Waxaa dib u eegis u baahan taarikhaha iyo kala horaynta cutubyada qaar ama isku xidhka dhacdooyinka iyo sheekooyinka buugga si uu u xiiso galiyo akhristaha. Ugu dambayna qoraaga buugga waxaan u soo jeedin lahaa in buugaagta dambe ee uu balan qaaday aad u faahfaahiyo dhacdooyinka cida ku wehelinaysay waayo buuggan qoraaga ayaa u badan go’aan gaadhida badanaaba dhacdooyinka ku jira.\nGuuleed Axmed Xaashi


Canshuur bixiyaha aan cisiga laheyn!? | XOG-DOON NEWS - Breaking News From Somalia\nHome Faalooyinka Canshuur bixiyaha aan cisiga laheyn!?\nWadamada aduunka muwaadinka canshuurta la baxa ayaa leh mudnaanta iyo manaafacaadka dowladnimo sida sugida amnigiisa,wanaajinta waxbarashadiisa, ilaalinta caafimaadkiisa iyo dhowrista sharafka iyo cirdigiisa iska daa dalkiisa gudihiisa ee aduunka daafihiisa ayaa lagu ilaalshaa.\nHadii aan usoo dego ujeedka qormadeyda iyo micnaha ciwaankeeda caasimada ummada soomaaliyeed ee muqdisho oo mudaba la filaayey in ey labo mudnaan mid hesho 1 maqaam caasimad nimo 2 ama mid maamul goboleednimo ayaan ilaa hada helin xataa mid beelnimo xili gobolada dalka ey mid walba maamuskeeda heshay miiskana ku timaado xaqeedana ku dhacsato.\nKa sokoow in ey weysay waxey mudneyd muqdisho hadana waa magaalada kaliyah ee dakhligeeda 100% ey maamusho dowladu ama cunto halka gobolada kale eysan $1 uga imaan dowlada balse dakhliga muqdisho qaarkood laga siiyo lacago ayagoo dakhliga kasoo xarooda dekadahooda isku ekeysiiyey dowladana eysan waxba kasiinin waxaana la sheegaa in miisaniyadda dowlada ey 60% bixiyaan beesha caalamka taasoo micnaheedu yahay in 40% ey muqdisho bixiso tasoo ka dhigan kaaga kula lihi keygana anaa iska leh .\nInkastoo muqdisho ey sidaas u tahay deeqbixiye guud oo udhexeeyey soomaali hadana lama siiyo mudnaan dadkeeduna xataa ma cabiri karaan ra,yigooda siyaasiga ah mana isku soo bixi karaan si madax banaan, amnigoodana cidna ma sugto oo maalinkasta ayey ku dhintaan gacmo kaladuwan oo ey qeyb ka tahay dowlada lafteeda sida askrteeda oo si bareer ah u dila shacabka ugana xirta jidadka una weerara hadey isku soobaxyo nabadeed sameyn damcaan.\nAyadoo maamul warerkaas iyo mudnaan la,aantaas qabta oo ey tahay magaalada kaliya ee si buuxda ey gacanta ugu hayso dowladu ama ey kataliyaan hay,adaha fedaraalku ayaa hadana eysan jirin cid si dhab ah u matasha oo uu dooda xuquuda dadka muqdisho madaxda ku magacaaban maamulka gobolka waa kuwo wareegto lagu keenay una muuqda in eysan si madax banaan ugu doodi Karin dadka ey ku magacaabanyihiin masuuliyadooda sida maamulada kale.\nHadii maamulo loo kala baxay maamul kastana leeyahay madax siyaasadeed iyo kuwo dhaqan oo har iyo habeen u taagan danaha deegaankaas muqdisho maxaa helay dadkeedi? Ma idinkoo ah canshuurbiyaxa qaran ee kaliyah ayaad hadana ka qatan tihiin xuquudiini dastuuriga aheyd? Miyeysan laheyn odayaal dhaqan?! miyeysan lahey siyaasiniin madani ah?! miyeysan laheyn dhalinyaro ka dhiidhisa dhibka haysta sida maamulada la mid ka ah ee ayagoon waxba usoo celin fedaraalka hadana u taagan xaqooda maamlin cadna ka qaata ? !\nHadii muqdisho eysan heli Karin xuquuqdeeda dastuuriga ah ma weysan siyaasi ka xishooda oo bal wax uun usoo celiya?maadama ey tahay canshuur bixiye waayo dekadda iyo airport kaliyah ee dowladu dakhligiisa qaadato waa kuwa muqdisho yaa iisheegi kara wax lacag ah oo dowlada uga yimaada garoowe, Hargeysa, Kismaayo,baydhabo,gaalkacyo,dhuusmareeb,jowhar iyo baladweyn ?! maxaey u heli la,dahay maamul ey ayadu soo doorato ileen mamulada kale waa is doortaane?\nHadii intaas ey weysay muqdisho intaasna ey bixisay ma igu raacsantahay in ey tahay canshuurbixiye aan cisi laheyn?! Laga sugimaayo maamulkeeda ku yimid wareegtada ee magacaabistiisa abaalka uga haya madaxweyne uguna adeegaya siyaasadiisa ama uu madaxweynuhu geystay saaxibadiisa ama adeegayaashiisa in uu usoo istaago danaha dadka uu ku magacaabanyhay?\nUgu dambeyn muqdisho hadey weysay xaqeeda dastuuriga ah waa in ey heshaa xaqeeda qabiiliga ah waayo maamulada kalaba wxey ku dhisanyihiin habqabiil waxaana u istaagi kara dadka deegaanka hadii ey fakaraan sidaa rabto hadaad weyso sidaa ka badin weysaa la.yeelaa\nW/Q:Hassan H Ahmed email: xasan110@gmail.com\nPrevious articleUS audit firm Deloitte gives Somalia’s Central Bank ‘clean opinion’ after FY2020 audit\nNext articleAl-Shabaab oo gudaha u gashay KENYA, kadibna dishay dhowr qof


Somalia online: Shariif Xasan oo Dacwad ka dhan ah Farmaajo u gudbiyay QM iyo Midowga Afrika War Culus\nShariif Xasan oo Dacwad ka dhan ah Farmaajo u gudbiyay QM iyo Midowga Afrika War Culus\nadmin | Jan 31, 2012 | 5 comments Warar hoose oo aan helnay ayaa shegaya in Gudoomiyaha Barlamaanka Soomaaliya mudane Shariif Xasan sheekh Aadan dacwad kadhan ah Ra’isulwasaarihii hore Soomaaliya Maxamed cabdulaahi Farmaajo uu ugudbiye Midowga Africa iyo Qaramada midoobey waxaana arinkaan noo xaqiijiye xildhibaanada sida aadka ugu dhow dhow shariif xasan.\nShariif xasan ayaa waraaqdiisa ku qoray ashtako kadhan ah Farmaajo waxaana oo sheegay in khilaafka barlamaanka xiligaan kadhex taagan uu wado asaga isla markaa xildhibaanada kharashaad aad u farabadan kubixiyo sidi loo kale qeybin lahaa.\nWaxa kale oo uu sheegay in Farmaajo dhibaato xoogan kuhaayo hirgelinta Road Mapka isla markaa caqabado farabadan hordhigay waxaana uuna hoosta kaxariiqay in xiligaan uu wado qorshayaal shacabka soomaaliyeed wax xun laga fahansiinaayo shirka kadhacaayo bisha soo socota 23 magaalada London.\nUgu danbeyntii arinkaan ayaa imaaneyso xili Farmaajo kusuganyahe dalka Sweden halkaas oo kulamo kula leeyahe aqoonyahano somaliyeed waxa una ka warbixiyey shirka kadhacaaya London Waxa una Shegay in Shirkaasi hadi loga hadlayo qodobo wax u dhimaya Qaranimada Somaliyeed usan marnaba taageereyn balse taa badalkeeda hadi loga hadlayo danaha Somalia iyo Xalkeeda uu la garab istaagayo Taagero.\nDadka Indha indheya Siyaasada Somalia aya waxaay ku tilmaamen Arinkaan in Shariif Xasan aad uga xunyahay Qadarinta Shacabka Somaliyeed ay u hayaan R/wasaarihi hore ee Somalia Mudane Farmaajo oo asagu wali ka go,ila laabta Shacabka Somaliyeed waxaadna Arkaysa mudo ka dib Xil ka dagidiisi in Wali Shacabka Somaliyeed ee ay mar kasta Casuumaad u fidinayaan si uu mar un u soo hor istaago.